|  |
| --- |
| **UKMERGĖS RAJONO SAVIVALDYBĖS****TARYBA** |
|  |
| **SPRENDIMAS** |
| **DĖL VIEŠOSIOS PASLAUGOS TEIKĖJO –** **ATLIEKŲ TVARKYTOJO UKMERGĖS RAJONO SAVIVALDYBĖS TERITORIJOJE SKYRIMO** |
|  |
| 2022 m. birželio d. Nr. |
| Ukmergė  |
|  |
|  |

Vadovaudamasi Lietuvos Respublikos vietos savivaldos įstatymo 5 straipsnio 2 punktu, 8 straipsniu ir 9 straipsnio 2 dalimi, **Lietuvos Respublikos viešųjų pirkimų įstatymo 10 straipsnio** **1 ir 2 dalimis,** Ukmergės rajono savivaldybės taryba n u s p r e n d ž i a:

1. Paskirti UAB „Ukmergės autobusų parkas“ viešosios paslaugos teikėju – atliekų tvarkytoju Ukmergės rajono savivaldybės teritorijoje.

 2. Pavesti UAB „Ukmergės autobusų parkas“ teikti atliekų tvarkymo paslaugą (surinkimą, vežimą, apdorojimą ar šalinimą) savivaldybės teritorijoje nuo 2022 m. lapkričio 1 d.

Savivaldybės meras

Projektą parengė:

Turto ir įmonių valdymo skyriaus vedėja Daiva Gladkauskienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

 Forma patvirtinta Ukmergės rajono savivaldybės

 administracijos direktoriaus 2017 m. rugsėjo 27 d.

 įsakymu Nr. 13-1536

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL VIEŠOSIOS PASLAUGOS TEIKĖJO – ATLIEKŲ TVARKYTOJO UKMERGĖS RAJONO SAVIVALDYBĖS TERITORIJOJE SKYRIMO“**

**AIŠKINAMASIS RAŠTAS**

2022 m. birželio 13 d.

Ukmergė

**1. Sprendimo projekto rengimo pagrindas:** Lietuvos Respublikos vietos savivaldos įstatymo 5 straipsnio 2 punktas numato, kad savivaldybių funkcijos pagal veiklos pobūdį skirstomos į vietos valdžios, viešojo administravimo ir viešųjų paslaugų teikimo. Vietos valdžios funkcijas įstatymų nustatyta tvarka atlieka savivaldybės taryba ir meras, įgyvendindami įstatymuose nustatytus įgaliojimus. Viešojo administravimo funkcijas įstatymų nustatyta tvarka atlieka savivaldybės taryba, meras, savivaldybės vykdomoji institucija (vykdomosios institucijos), kiti savivaldybės įstaigų ir tarnybų vadovai, valstybės tarnautojai, kuriems teisės aktai ar savivaldybės tarybos sprendimai suteikia viešojo administravimo teises savivaldybės teritorijoje. Viešąsias paslaugas teikia savivaldybių įsteigti paslaugų teikėjai arba pagal sudarytas sutartis kiti viešai pasirenkami fiziniai ar juridiniai asmenys.

Lietuvos Respublikos vietos savivaldos įstatymo 8 straipsnis numato, kad Savivaldybė yra atsakinga už viešųjų paslaugų teikimą gyventojams. Savivaldybės institucijos ir administracija viešųjų paslaugų neteikia, išskyrus šiame straipsnyje nustatytus atvejus. Jas teikia biudžetinės ir viešosios įstaigos, savivaldybės įmonės, akcinės bendrovės ir kiti subjektai. Teikdami savivaldybės gyventojams viešąsias paslaugas, jų teikėjai privalo vadovautis įstatymais, savivaldybės institucijų sprendimais ir kitais teisės aktais. Viešosios paslaugos gyventojams teikiamos teisės aktų nustatyta tvarka atlygintinai ir neatlygintinai. Savivaldybė turi užtikrinti, kad viešosiomis paslaugomis galėtų naudotis visi savivaldybės gyventojai ir kad šios paslaugos būtų teikiamos nuolat.

Lietuvos Respublikos vietos savivaldos įstatymo 9 straipsnio 2 dalimi, kurioje numatyta, kad Savivaldybė gali steigti naujus viešųjų paslaugų teikėjus ir (ar) Lietuvos Respublikos viešųjų pirkimų įstatymo arba Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo, arba Lietuvos Respublikos koncesijų įstatymo nustatyta tvarka pavesti viešosios paslaugos teikimą jau įsteigtam viešųjų paslaugų teikėjui, kai:

<...1) teikiamos vandens tiekimo, nuotekų valymo, šilumos tiekimo, **atliekų tvarkymo**, keleivių vežimo, teritorijų ir gatvių priežiūros ir tvarkymo, maitinimo švietimo, socialinės globos arba sveikatos priežiūros įstaigose paslaugos arba

2) teikiant viešąsias paslaugas turi būti valdomas ir naudojamas savivaldybių ar savivaldybių juridinių asmenų nekilnojamasis turtas ir kitas ūkio subjektas tokios paslaugos negalėtų teikti savo patalpose...>

Lietuvos Respublikos vietos savivaldos įstatymo 9 straipsnio 2 dalimi, kurioje numatyta, kad Savivaldybė gali steigti naujus viešųjų paslaugų teikėjus ir (ar) Lietuvos Respublikos viešųjų pirkimų įstatymo arba Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo, arba Lietuvos Respublikos koncesijų įstatymo nustatyta tvarka pavesti viešosios paslaugos teikimą jau įsteigtam viešųjų paslaugų teikėjui, kai:

**Lietuvos Respublikos viešųjų pirkimų įstatymo 10 straipsnio 1 dalimi, kurioje numatyta, kad šio įstatymo reikalavimai netaikomi vidaus sandoriams, kuriuos perkančioji organizacija sudaro su kita perkančiąja organizacija, kai yra visos šios sąlygos kartu:**

**1) perkančioji organizacija kitą perkančiąją organizaciją kontroliuoja kaip savo pačios tarnybą ar struktūrinį padalinį, darydama lemiamą įtaką jos strateginiams tikslams ir reikšmingiems sprendimams, įskaitant sprendimus dėl: ilgalaikio turto investavimo, perleidimo, nuomos, įkeitimo, hipotekos; kitų ūkio subjektų akcijų įsigijimo arba perleidimo; teisės valdyti ūkio subjekto (subjektų) skyrius perdavimo. Tokią kontrolę gali atlikti ir kitas juridinis asmuo, kurį patį tokiu pačiu būdu kontroliuoja perkančioji organizacija;**

**2) per paskutinius 3 finansinius metus daugiau kaip 80 procentų kontroliuojamos perkančiosios organizacijos gautų vidutinių pajamų iš pirkimo-pardavimo sutarčių sudaro pajamos, gautos iš sutarčių, sudarytų su kontroliuojančia perkančiąja organizacija ar su juridiniais asmenimis, kuriuos kontroliuoja ta perkančioji organizacija, ir skirtų jos (jų) poreikiams tenkinti ar funkcijoms atlikti. Jeigu kontroliuojama perkančioji organizacija vykdė veiklą trumpiau kaip 3 finansinius metus, tai atitinkami rezultatai turi būti numatyti pagal jos veiklos planus;**

**3) kontroliuojamoje perkančiojoje organizacijoje nėra tiesioginio privataus kapitalo dalyvavimo.**

**Lietuvos Respublikos viešųjų pirkimų įstatymo 10 straipsnio 2 dalimi, kurioje numatyta, kad vidaus sandoris gali būti sudaromas tik išimtiniu atveju, kai tenkinamos šio straipsnio 1 dalyje išdėstytos sąlygos ir kai:**

**1) perkant viešojo pirkimo būdu būtų neįmanoma užtikrinti paslaugos teikimo nepertraukiamumo, geros kokybės ir prieinamumo arba**

**2) įsigyjamos viešosios paslaugos, administruojamos vadovaujantis Lietuvos Respublikos vietos savivaldos įstatymo 9 straipsnio 2 dalimi.**

**2. Sprendimo projekto tikslas ir esmė:** pavedus atliekų tvarkymo veiklą UAB „Ukmergės autobusų parkas“, būtų užtikrintas nepertraukiamas paslaugų teikimas pagal patvirtintą paslaugos teikimo kainą bei efektyvi paslaugos kontrolė.

 **3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** -

**4. Sprendimui įgyvendinti reikalingos lėšos ir galimi finansavimo šaltiniai:** Lėšų poreikis reikalingas materialinės bazės:įrangos ir patalpų įsigijimui ir įrengimui (apie 400 000 Eur paskola).

 **5. Priėmus sprendimą laukiami rezultatai, galimos pasekmės:** Viešąją atliekų tvarkymo paslaugą, sudarius vidaus sandorį, teiktų savivaldybės kontroliuojama UAB „Ukmergės autobusų parkas“. **UAB „Ukmergės autobusų parkas“ atitinka Lietuvos Respublikos viešųjų pirkimų įstatymo 10 straipsnio reikalavimus, keliamus perkančiajai organizacijai, su kuria ketinama sudaryti vidaus sandorį:**

**<...1) perkančioji organizacija kitą perkančiąją organizaciją kontroliuoja kaip savo pačios tarnybą ar struktūrinį padalinį, darydama lemiamą įtaką jos strateginiams tikslams ir reikšmingiems sprendimams, įskaitant sprendimus dėl: ilgalaikio turto investavimo, perleidimo, nuomos, įkeitimo, hipotekos; kitų ūkio subjektų akcijų įsigijimo arba perleidimo; teisės valdyti ūkio subjekto (subjektų) skyrius perdavimo. Tokią kontrolę gali atlikti ir kitas juridinis asmuo, kurį patį tokiu pačiu būdu kontroliuoja perkančioji organizacija; – taip.**

**2) per paskutinius 3 finansinius metus daugiau kaip 80 procentų kontroliuojamos perkančiosios organizacijos gautų vidutinių pajamų iš pirkimo–pardavimo sutarčių sudaro pajamos, gautos iš sutarčių, sudarytų su kontroliuojančia perkančiąja organizacija ar su juridiniais asmenimis, kuriuos kontroliuoja ta perkančioji organizacija, ir skirtų jos (jų) poreikiams tenkinti ar funkcijoms atlikti. Jeigu kontroliuojama perkančioji organizacija vykdė veiklą trumpiau kaip 3 finansinius metus, tai atitinkami rezultatai turi būti numatyti pagal jos veiklos planus; – taip, 80,5 proc.**

**3) kontroliuojamoje perkančiojoje organizacijoje nėra tiesioginio privataus kapitalo dalyvavimo > – taip.**

**Sprendimas neprieštarauja Lietuvos Respublikos konkurencijos įstatymui, konkurencingos procedūros vykdyti neprivaloma, kadangi atliekų tvarkymo paslaugoms taikoma išimtis (Vietos savivaldos įstatymo 9 straipsnio 3 dalis).**

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** –

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** –

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** –

**9. Sekretoriatas priimtą sprendimą pateikia:** Finansų skyriui, Strateginio planavimo, investicijų ir verslo plėtros skyriui, Turto ir įmonių valdymo skyriui, Viešųjų pirkimų ir teisės skyriui, Viešosios tvarkos ir aplinkosaugos skyriui.

**10. Aiškinamojo rašto priedai: -**.

Turto ir įmonių valdymo skyriaus vedėja Daiva Gladkauskienė

\* Jeigu sprendimas turi būti pateikiamas ne dokumentų valdymo sistemos „Kontora“ naudotojams, nurodomas gavėjo elektroninio pašto adresas.